**Apraksti**

**Lija Anne Džesika Dāle**

Kādu dienu ar savām arhitektūras zināšanām Lija uzcels pasaules lielāko kaķu svētnīcu. Lijas brīnumzemē Eirovīzija būs gada lielākie svētki, kuru nesvinēšana tiks sodīta ar piespiedu rasēšanu. Slepenā Apvienotās Karalistes pārstāve joku jautājumos.

Sirsnīga, gudra un īsta jokdare.

**Lauris Freimanis**

Īsts ģimenes cilvēks, pat ja to pats nezina. Nākotnes brīnumainais ietekmelis vīriešķības jautājumos, it īpaši mašīnu un armijas tēmā. Monstru un citu briesmoņu modeletājs, lai gan pats dziļi iekšā ir īsts stāsta varonis, kurš sargās savus biedrus jebkurā kaujā.

Ģimenisks, drosmīgs, izpalīdzīgs.

**Paula Kapleite**

Tenisa karalistes neatkarīgā valdniece, kā arī brīnumaino mirkļu iemūžinātāja, kurai visa pasaule ir kā viena liela fotogalerija. Neļaus nevienam izmainīt sevi un vienmēr mudinās saviem draugiem būt tādiem, kādi viņi ir. Vislielākā piekritēja tam, ka laiks ir relatīvs.

Pašpārliecināta, patstāvīga, plūstoša.

**Jana Kļava**

Savā brīnumzemē pār saviem padotajiem valda ar dzelzs dūri, taču raizējas par katru no tiem. Volejbola laukuma spožākā zvaigzne, kuras rokās bumba pārvēršas par nāvejošu lielgabalu. Janas joki padarīs pat troļļu sirdis nedaudz maigākas un sejas nedaudz smaidīgakas.

Jautra, līdzjūtīga, bīstama

**Nikola Krasovska**

Nikolas brīnumzemē skaņa būs atslēga it visam. Nikola ir tā princese, kura ar savu dziedāšanu spēj salauzt ne tikai glāzes, bet arī visu sirdis. Tieši viņas balss liek dabai atmosties, putniem čivināt, vilkiem gaudot un pasaulei priecāties. Paveiks brīnumu un iegūs Latvijai otro uzvaru Eirovīzijā pēc tik ilgiem gadiem.

Muzikāla, ievērīga, dzīvespriecīga.

**Jānis Krūmiņš**

Jānis būs pirmais, kas pārspēs gaismas ātrumu, izmantojot senās Murjāņu gudrības. Viņš zina, ka ļaunākās raganas slēpjas tomātu veidolā, tāpēc cītīgi izvairās no jebkāda saskarsmes ar tiem. Kad Jānim paliek auksti, viņš izmanto savu smaidu, lai sasildītu sevi un apkārtējos.

Smaidīgs, zibenīgs, optimistisks

**Kārlis Lanka**

Īsts 7 jūru valdnieks, varenākais kapteinis, kas ir zināms visā šajā brīnumzemē. Ar saviem zīmējumiem spēj attēlot jebkuru ainu, kas cilvēkam var ienākt galvā, bet ar saviem precīziem aprēķiniem atradīs risinājumu jebkurai problēmai. Kārlis kā augtsā Aleksandrijas bāka rāda ceļa gaismu jebkuram, kam nepieciešama palīdzība, jo viņš nevienu neatstās atstumtu.

Radošs, līdzjūtīgs, attapīgs

**Ance Liepa**

Ances brīnumzemē saule nekad nenoriet un vasara nekad nebeidzas. Būs pirmais cilvēks, kas pārpeldēs pari klusajam okeānam un to noteikti izdarīs delfīna stilā. Ar viņas skruļļiem visa gaisotne tiek apvīta ar mīlestību un rūpi pret citiem. Palīdzēs atrast gaismu pat vistumšākajos mirkļos, jo viņas maģija un enerģija tiek pāri visām bēdām.

Pozitīva, sirsnīga, viena ar ūdeni, radoša

**Renārs Liepa**

Varenais Orākuls, kam ir tieša saikne ar kosmosu, fizikas dieviem un elli, kuru pats sauc par ķīmiju. Savus pareģojumus šis ļaunprātīgais dižgariņš izsaka tikai un vienīgi formulu veidā, un savas zināšanas nodot tālāk saviem pakalpiņiem, kurus mēs pazīstam kā “ChatGPT” un “DeepSeek”.

Gudrs, asprātīgs, patiess

**Eduards Ļaudāms**

Eduarda brīnumzemē jau gadsimtiem ilgst spraigs karš pret Loraksu un viņa kokiem. Eduarda karaļvalsts militārajam dižumam nestāvēs klāt neviens. Leģendas vēsta, ka tieši Ļaudāms aizvadīs varenāko boksa cīņu visās trejdeviņās karalistēs, kas skaudību izraisīs pat Herāklā un Ahilejā.

Strādīgs, godīgs, rokasspiedīgs

**Milēna Migliniece**

Labākā jātniece visā brīnumzemē, kuras iemaņas pārsteidz visus bruņiniekus un kavalierus. Viņa vislabāk no citiem zina, kā ļauties piedzīvojuma garam un nesties līdzi notikumiem, līdzīgi vējam. Spēj uzturēt kārtību un ir gatava pārvērst pat troļļu alu par spodru vietu. Milēna vienmēr ir gatava aizsargāt savējos elfus un rūķus, ja ne ar spēku, tad vismaz ar kādu labu joku. Slepus pils pagrabā apgūst padziļināto aritmētiku.

Atjautīga, mierīga, atbalstoša.

**Rihards Novads**

Riharda radītie ugunsmūri brīnumzemes iedzīvotājus aizsargās no jebkuriem uz to krītošiem lāstiem.  Lai cik bīstama un neparadzema nebūtu Riharda brīnumzeme, vienmēr var būt drošs, ka fonā skanēs visizcilākie latviešu šlāgerhiti. Riharda šķaudieni pielīdzināmi lauvas rūcienam un spēs piecelt pat Apburto princesi.

Pozitīvs, draudzīgs, dārdošs.

**Annija Pakalnišķe**

Raķetes, sprāgstvielas, kodolieroči - tās visas Annijai ir kā rotaļlietas viņas brīnumzemē. Klīst apkārt mīts, ka esot daļa no ietekmīgās burvju mafijas. Nekautrējas tumšajos krogos asi pajokot kopā ar burvjiem. Maģiskos braucienos mīļi lūdz apkārtējiem netrokšņot. Visa brīnumzeme baidās no viņas, taču realitātē pat orkiem nenodarītu pāri.

Nekautrīga, atbalstoša, humoristiska.

**Estere Roga**

Esteres miermīlīgumu apskauž paši viedākie burvji karaļvalstī. Viņas dzīvespriecīgais smaids iedvieš cerību visiem ļaundariem, bet blondie mati atgādina otro Sauli. Viss, kam viņa pieskaras, pārvēršas par veiksmi un zeltu. Neviens neapšauba, ka tieši viņa vadīs savas karaļvalsts kasi.

Mierīga, uzņēmīga, saprotoša

**Ronalds Skuja**

Karaļvalstī jau sen klejo baumas par Ronalda pārvēršanas spējām, kad viņš acumirklī no ļaundara kļūst par dižvaronīti. Tiek apsriestas arī viņu alķīmijas prasmes, jo tieši viņš spēj nosaukt katru brīnumdziru, kā arī izskaidrot jebkuru parādību, jo viņu meistars bija pats Šabons. Jebkuram Ronalda pretiniekam jāņēm vērā, ka viņš neļaus nekam un nekad stāvēt starp viņu un dižo fizikas zinātni.

Pārliecinošs, zinātkārs, azartisks.

**Rebeka Šiško**

**-**

**Elīza Anna Šperberga**

Brīnumzeme bez Elīzas ir kā 7 rūķīši bez Sniegbaltītes. Ar savām organizācijas un vadības mākslu nākotnē kļūs par brīnumzemes pavēlnieci. Elīza atradīs veidu, kā pagarināt diennakti par vēl divām stundām tikai, lai nedaudz ilgāk pagulētu. Lai gan Elīza nav diža auguma, teikas vēsta, ka viņa uz saviem pleciem spēj panest jebkuru nastu.

Radoša, uzņēmīga, izturīga

**Melānija Trankale**

Izcilākais kučieris visā brīnumzemē, piedāvā savus drošos pakalpojumus par baltu velti jebkuram, kam to vajag. Viņas energija ir kā degviela, kas iedarbina citus veikt vistrakākās burvestības. Neviens noslēpums, kustība, vārds nenotiek, Melānijai to nezinot. Klases skanīgā balss, pratīs piemeklēt pareizos vārdus, lai dziedētu ikkatra rētas grūtā brīdī.

Runātīga, aizrautīga, spoža.

**Toms Tučins**

Leģenda saka, ka Toms zolītē esot uzvarējis pašu velnu, tādējādi iegūstot nemirstību. Nekautrējas sazināties ar citiem brīnumzemes iedzīvotājiem tikai, lai uzdotu jautājumu. Nākotnē Toms sakrās visas tiesības (arī karietei), lai spētu pārbaudītu visu brīnumzemju transportlīdzekļu maksimālo ātrumu un izturību.

Bezbailīgs, izzinošs, noslēpumains.

**Sintija Vītola**

-

**Intars Pomerancis**

Nākotnē kļūs par brīnumzemes visizcilāko, visvarenāko, visslavenāko, visdižāko pavēlnieku, kā arī visā brīnumzemē atpazīstamu mākslinieku. Viens no drosmīgākajiem brīnumzemē, ir gatavs aizsargāt savu taisnību ar zobenu, taču prot arī atrisināt konfliktus ar dialogu. Intara asinīs plūst ne tikai emocijas un prāts, bet arī sports, kas ir neatņemama viņa dzīves sastāvdaļa.

Pašpārliecināts, neatlaidīgs, tiešs.

**Arturs Vasiļjevs**

Artura brīnumzeme nav iedomājama bez matemātikas. Arturu visā karaļvalstī pazīst kā galveno skaitļotāju, kurš visas situācijas apskata un analīzē no visiem iespējamiem leņkiem, neaizmirstot nevienu mainīgo. Lai gan no ārpuses viņš varbūt izskatās kareivjīgs un kluss, visi zina, ka Arturs brīnumzemē ir gatavs palīdzēt jebkuram iemītniekam, un kopīgi meklēt atrisinājumu visām likstām.

Tālredzīgs, apdomīgs, izpalīdzīgs.

**Inga Holande**

Nīderlandes karaļvalsts pelēkais kardināls, kura uztur un nosaka kārtību visā brīnumzemē, līdzīgi līmei, kas saved kopā visas citas karaļvalstis. Tieši viņa deva padomus Šekspīram un palīdzēja viņam ar daiļradi, kā arī veidoja pamatus angļu valodai. Ms. Holandes uzraudzībā visi tuvākie ūdens avoti brīnumainā kārtā pārveršas par tēju.

Gādīga, uzklausīga, mīloša